
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1235 

18 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργάνωση και λειτουργία του Κέντρου Έρευνας και 

Τεχνολογίας Εθνικής Άμυνας (ΚΕΤΕΘΑ). 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από την πλημ¬ 
μύρα της 27 ης Σεπτεμβρίου 2006 σε περιοχές του 

Νομού Θεσπρωτίας. 2 

Έκτακτη οικονομική ενίσχυση σε ανέργους της επι¬ 
χείρησης ΠΑΣΧΑΛΗΣ-ΚΡΕΤΑ ΑΈ. 3 

Έγκριση συμβάσεων μίσθωσης έργου στο Πνευμα¬ 
τικό Κέντρο Δήμου Υμηττού. 4 

Σύσταση Γ ραφείου στη Διεύθυνση Ελέγχου Συντήρη¬ 
σης Έργων της Περιφέρειας Δυτικής Ελλάδας. .. 5 

Απόκτηση της ελληνικής ιθαγένειας από την ομογε¬ 
νή δυΡΑΙΕΟνΑ νΐΑΕΕΤΑ (ΣΟΥΡΑΪΛΟΒΑ ΒΙΑΛΕΤΑ) 
του Γιάκοβ. 6 


Απόκτηση της ελληνικής ιθαγένειας από την ομο¬ 
γενή Πόποβα Ιοβάνα (ΡΟΡΟ\/Α ΙΟΝ/ΑΝΑ) του Αμι- 
ράν και της Μαρίνας, σύμφωνα με τις διατάξεις 
του ν. 2790/2000 όπως τροποποιήθηκαν με το άρ¬ 
θρο 76 του ν. 2910/2001, τα άρθρα 24 και 25 του 


ν. 3013/2002. 7 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Εύβοιας, για το έτος 
2007. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ 69563/34049/ 
6.6.2007 απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. 9 

Διόρθωση σφάλματος στην υπ’ αριθμ. 57020/Δ4 από¬ 
φαση της Υπουργού Εθνικής Παιδείας και Θρη¬ 
σκευμάτων. 10 

Διόρθωση σφάλματος στην υπ’ αριθμ. 62172/Δ4 από¬ 
φαση της Υπουργού Εθνικής Παιδείας και Θρη¬ 
σκευμάτων. 11 


ΑΠΟΦΑΣΕΙ Σ 

(ΐ) 

Οργάνωση και λειτουργία του Κέντρου Έρευνας και 
Τεχνολογίας Εθνικής Άμυνας (ΚΕΤΕΘΑ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 14 του ν. 2919/2001 (Φ.Ε.Κ. 


128 Α'/2001) «Για τη στελέχωση και λειτουργία του ΚΕ¬ 
ΤΕΘΑ». 

β. Τις από 19.11.2001 (Φ.Ε.Κ. 4 Β79.1.2002), 14.11.2002 
(Φ.Ε.Κ. 1604 Β730.12.2002), 5.5.2003 (Φ.Ε.Κ. 1123 Β78.8.2003), 
8.12.2003 (Φ.Ε.Κ. 213 Β75.2.2004), 20.5.2004 (Φ.Ε.Κ. 992 
Β72.7.2004), 8.12.2004 (Φ.Ε.Κ. 1954 Β730.12.2004), 3.6.2005 
(Φ.Ε.Κ. 930 Β76.7.2005), 14.11.2005 (Φ.Ε.Κ. 1783 Β720.12.2005), 
22.5.2006 (Φ.Ε.Κ. 983 Β725.7.2006) και 11.6.2007 (Φ.Ε.Κ. 23 
Β717.1.2007), αποφάσεις του Υπουργού Εθνικής Αμυνας 
«Οργάνωση και Λειτουργία του Κέντρου Έρευνας και 
Τεχνολογίας Εθνικής Αμυνας (ΚΕΤΕΘΑ)». 

γ. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο: 

Παρατείνεται μέχρι 31 Δεκεμβρίου 2007 η προβλε- 
πόμενη στο σχετικό νόμο προθεσμία έκδοσης του π.δ. 
(Οργανισμός ΚΕΤΕΘΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 

Ο ΥΠΟΥΡΓΟΣ 

ΕΥΑΓΓΕΛΟΣ - ΒΑΣΙΛΕΙΟΣ ΙΩΑΝ. ΜΕΪΜΑΡΑΚΗΣ 
-♦- 

Αριθμ. 6664 /Π.Ε./Α32 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από την πλημμύρα 
της 27 πς Σεπτεμβρίου 2006 σε περιοχές του Νομού 
Θεσπρωτίας. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1978 εις περιοχή Βορείου Ελλάδος κ.λπ. και ρυθμί- 
σεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 

Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ- 
μίσεως ετέρων συναφών θεμάτων» όπως αυτός τρο¬ 
ποποιήθηκε και συμπληρώθηκε με το άρθρο 1, παρ. 42 
και 43 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις» (Φ.Ε.Κ. 123/Α/17.6.1996). 

3. Τις διατάξεις του άρθρου 3 παρ. 3, τελευταίο εδάφιο 
του ν. 1266/1982 (Φ.Ε.Κ. 81/Α) «Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με το 
άρθρο 25, παρ. 6 του ν. 1418/1984 «Περί Δημοσίων'Εργων 
και ρυθμίσεις συναφών θεμάτων» (Φ.Ε.Κ. 23/Α). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (Φ.Ε.Κ. 
25/Α/9.2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων'Εργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθνικής Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (Φ.Ε.Κ. 420/Β/1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

10. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των € 20.000. 

11. Το π.δ. 81/2002 (Φ.Ε.Κ. 57/Α/21.3.2002) για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α/10.3.2004) για τον διο¬ 
ρισμό των Υπουργών και Υφυπουργών. 

13. Την υπ’ αριθμ. ΔΙΔΚ/Φ.1/2/6139 (Φ.Ε.Κ. 527/Β/24.3.2004) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο, 
όπως τροποποιήθηκε και ισχύει. 

14. Την υπ’ αριθμ. 37930/ΔΙΟΕ1264 (Φ.Ε.Κ. 1432/Β/14.10.2005) 
απόφαση του Πρωθυπουργού και του Υπουργού Οικονο¬ 
μίας και Οικονομικών για τον καθορισμό αρμοδιοτήτων 
στον Υφυπουργό Οικονομίας και Οικονομικών, Πέτρο 
Δούκα, όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 (ΦΕΚ 204 Β'). 

15. Τις αυτοψίες που διενήργησαν κλιμάκια Μηχανικών 
της Υπηρεσίας μας και της Διεύθυνσης Τεχνικών Υπη¬ 
ρεσιών της Νομαρχιακής Αυτοδιοίκησης Θεσπρωτίας 
στην πληγείσα περιοχή, από την πλημμύρα της 27 ης 
Σεπτεμβρίου 2006. 


16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της πληγείσας 
περιοχής του Νομού Θεσπρωτίας, από την πλημμύρα 
της 27^ Σεπτεμβρίου 2006, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χή Βορ. Ελλάδος κ.λπ.», η οποία κυρώθηκε, τροποποιήθη¬ 
κε και συμπληρώθηκε με τους νόμους 867/1979,1048/1980, 
1133/1981 και 1190/1981, όπως ορίζεται στο άρθρο 10 του ν. 
2576/1998 καθώς και των σχετικών κανονιστικών πράξεων 
που ισχύουν σήμερα για την αποκατάσταση των ζημιών 
των κτιρίων γενικά και για τις περιοχές που επλήγησαν 
από την πλημμύρα της 27ι ς Σεπτεμβρίου 2006 στα διοι¬ 
κητικά όρια του οικισμού Καραβοστάσι της Κοινότητας 
Πέρδικας του Νομού Θεσπρωτίας. 

2. Το έργο της αποκατάστασης των ζημιών από την 
πλημμύρα της 27 ης Σεπτεμβρίου 2006, που έπληξε την προ- 
αναφερθείσα περιοχή του Νομού Θεσπρωτίας ανατίθεται 
στην Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
αίτησης συνοδευόμενης από τα απαιτούμενα δικαιολο- 
γητικά, από τους ενδιαφερομένους: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση 
πορίσματος χαρακτηρισμού του. 

β) Γ ια τη χορήγηση Σ.Σ. για την επισκευή του κτίσμα- 
τος, χωρίς να έχει προηγηθεί η έκδοση πορίσματος 
χαρακτηρισμού του. Σε αυτήν την περίπτωση απαιτείται 
και η υποβολή πλήρους φακέλου μελέτης επισκευής 
προκειμένου να εκδοθεί Αδεια Επισκευής. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής (Σ.Σ.) 
(άτοκο δάνειο και δωρεάν κρατική αρωγή) για την απο¬ 
κατάσταση των ζημιών που προκάλεσε η πλημμύρα της 
27 ης Σεπτεμβρίου 2006 στα διοικητικά όρια του οικισμού 
Καραβοστάσι της Κοινότητας Πέρδικας του Νομού Θε¬ 
σπρωτίας ως ακολούθως: 

α. Για την ανακατασκευή κτιρίων που κατέρρευσαν 
ή κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από ευτελή υλι¬ 
κά (ωμοπλίνθους ή μη διαμορφωμένους λίθους μικρής 
διατομής με συνδετικό υλικό αργιλώδες) και τα οποία 
δεν έχουν χαρακτηριστεί κατεδαφιστέα, αλλά οι ζημιές 
που προκλήθηκαν από την πλημμύρα δεν επιδέχονται, 
σύμφωνα με την κρίση της αρμόδιας Υπηρεσίας που 
αναφέρεται στην παρ. 2 του κεφαλαίου 1 της παρού¬ 
σας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντοχή τους. 

Η εν λόγω Σ.Σ. μπορεί να χρησιμοποιηθεί και για αυ¬ 
τοστέγαση ή αποπεράτωση, εφόσον ο δικαιούχος κα¬ 
τεδαφίσει το πληγέν κτίσμα. 

β. Για την επισκευή πάσης φύσεως κτιρίων που έχουν 
υποστεί ζημιές από την πλημμύρα. 

Η εν λόγω Σ.Σ. μπορεί να χρησιμοποιηθεί και για ανα¬ 
κατασκευή ή αυτοστέγαση ή αποπεράτωση, εφόσον ο 
δικαιούχος κατεδαφίσει το πληγέν κτίσμα. 

γ. Κτίρια εγκαταλελειμμένα τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων κ.λπ.) δεν δικαιούνται Σ.Σ.. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει τα ακόλουθα δικαιολογητικά: 

ί. Βεβαίωση της Δ.Ε.Η. ότι είχε ρεύμα τουλάχιστον ένα 
χρόνο πριν από την πλημμύρα. 

μ. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν ακίνητο, για χρονικό διά¬ 
στημα πριν από την πλημμύρα. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Στεγαστικής Συνδρομής (Σ.Σ.) (άτοκο 
δάνειο και δωρεάν κρατική αρωγή) θα καθορίζονται από 
την Υ.Α.Σ. στην οποία οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά μέσα στις 
προθεσμίες που καθορίζονται στην παρούσα απόφαση. 

2. Η Υ.Α.Σ. θα χορηγεί στους δικαιούχους Άδεια Επι¬ 
σκευής ή Βεβαίωση Καθορισμού Δικαιούχου Στεγα- 
στικής Συνδρομής για Ανακατασκευή ή Αυτοστέγαση 
ή Αποπεράτωση με την οποία θα προσδιορίζεται το 
ύψος της απαιτούμενης δαπάνης επισκευής ή το ποσό 
που δικαιούται ο ενδιαφερόμενος για ανακατασκευή ή 
αυτοστέγαση ή αποπεράτωση. Στην Άδεια Επισκευής 
ή Βεβαίωση Καθορισμού Δικαιούχου Στεγαστικής Συν¬ 
δρομής για Ανακατασκευή ή Αυτοστέγαση ή Αποπερά¬ 
τωση θα αναφέρεται το ποσόν της δωρεάν κρατικής 
αρωγής καθώς και του άτοκου δανείου, σύμφωνα με 
τους όρους που καθορίζονται κατωτέρω για τα κτίρια 
που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποια¬ 
δήποτε άλλη νόμιμη αιτία ή γιατί ο ενδιαφερόμενος το 
επιθυμεί, τότε ο ιδιοκτήτης ή καθένας από τους συνιδι¬ 
οκτήτες (εφόσον υφίσταται συνιδιοκτησία), δικαιούται 
Σ.Σ. για αυτοστέγαση με αγορά ή ανέγερση κατοικίας 
ή αποπεράτωση κτίσματος ιδιοκτησίας του στην ίδια 
ή σε άλλη πληγείσα περιοχή. 

4. Σε περίπτωση που κατέρρευσαν κτίσματα από την 
πλημμύρα ή κατεδαφίστηκαν αμέσως μετά από αυτήν με 
εντολή Δημόσιας ή Δημοτικής Αρχής (εφόσον ήταν σε 
χώρους συνάθροισης κοινού ή είχαν επαφή με το δρόμο) 
χωρίς να έχουν εκδοθεί, από τις νόμιμες Επιτροπές, 
Εκθέσεις Αυτοψίας Κατεδαφιστέων Κτισμάτων εντός 
της πληγείσας περιοχής εγκρίνουμε τη δανειοδότησή 
τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος του εμβαδού του και της χρήσης 
του (π.χ. οικοδομική άδεια ανέγερσης της καταστραφεί- 
σας οικοδομής, φωτογραφίες, αεροφωτογραφίες κ.λπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κ.λπ.). 

δ. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτίσματος 
προς αποτροπή άμεσου κινδύνου μετά την πλημμύρα 
ή προσκομίζεται Βεβαίωση ότι το κτίσμα κατέρρευσε 
από την πλημμύρα. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Η ΑΥΤΟΣΤΕΓΑΣΗ Η ΑΠΟΠΕΡΑΤΩ¬ 
ΣΗ 

Η Σ.Σ. θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υ.Α.Σ. με τους ακόλουθους βασικούς όρους: 


α) Για κτίσματα που έχουν χρήση κατοικίας € 450 ανά 
τ.μ. και με ανώτατο όριο επιφάνειας που δικαιούται Σ.Σ. 
τα 120 τ.μ. ανά χωριστή ιδιοκτησία. 

β) Γ ια κτίρια που έχουν χρήση επαγγελματικού χώ¬ 
ρου, η Σ.Σ. ανέρχεται στο ποσό των € 280 ανά τ.μ. και 
για επιφάνεια μέχρι 120 τ.μ., ήτοι μέχρι του ποσού των 
€ 33.600 για τα πρώτα 150 τ.μ. Στην περίπτωση που 
ο επαγγελματικός χώρος έχει επιφάνεια άνω των 150 
τ.μ., για τον υπολογισμό της συνολικής Σ.Σ. θα διαιρεί¬ 
ται η επιφάνειά του σε τμήματα των 150 τ.μ., για τις 
επιφάνειες που θα προκύψουν πέρα των πρώτων 150 
τ.μ. το ποσόν της Σ.Σ. ορίζεται σε € 180 ανά τ.μ. και για 
επιφάνεια μέχρι 120 τ.μ., ήτοι μέχρι του ποσού των € 
21.600 για κάθε επιπλέον τμήμα των 150 τ.μ.. 

Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα χο¬ 
ρηγείται Σ.Σ. ανάλογα με το εμβαδόν του και σύμφωνα 
με τα ισχύοντα ανώτατα όρια (εμβαδού και δανείου). 

γ) Για υπόγειους χώρους, όπως αυτοί ορίζονται από 
το Γ.Ο.Κ. και είναι διαμορφωμένοι ως διαμερίσματα κα¬ 
τοικίας ή επαγγελματικές στέγες, χορηγείται ποσό Σ.Σ. 
που αντιστοιχεί στο 70% της εκάστοτε ισχύουσας τιμής 
μονάδας για τη χρηματοδότηση των ανακατασκευαζόμε¬ 
νων κατοικιών ή επαγγελματικών χώρων αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, ιματιοθήκες, φούρ¬ 
νοι κλπ.) της αυτής οικοδομής ή ευρισκόμενους στο 
αυτό οικόπεδο που συμπληρώνουν τη λειτουργικότητά 
της και με την προϋπόθεση ότι το σύνολο της δανειο¬ 
δοτούμενης επιφάνειας (κύριος και βοηθητικός χώρος) 
δεν υπερβαίνει τα 120 τ.μ., η ανά τ.μ. τιμή αποζημίωσης 
κατεδαφιστέου (είτε βάσει Εκθέσεων Αυτοψίας Κατεδα- 
φιστέων Κτισμάτων, είτε ως ασύμφορα επισκευής, είτε 
ως μη ασφαλώς επισκευάσιμα λόγω ευτελών δομικών 
υλικών) ή καταστραφέντος ολοσχερώς κτίσματος, είναι 
η αυτή με της κατοικίας παράγραφος (α). 

ζ) Γ ια αποθήκες οποιοσδήποτε χρήσης (εκτός των 
αναφερομένων στην παράγραφο στ) καθώς και στά¬ 
βλους, αγροτικά κτίσματα, χώρους αποθήκευσης, που 
είτε βρίσκονται στο ίδιο οικόπεδο με το κυρίως κτίσμα 
είτε σε άλλο, καθώς και για οικιακές αποθήκες που 
βρίσκονται σε άλλο οικόπεδο από το κυρίως κτίσμα η 
ανά τ.μ. τιμή αποζημίωσης, κατεδαφιστέου ή καταστρα¬ 
φέντος ολοσχερώς κτίσματος, ανέρχεται στο ποσό των 
€ 165 κατεδαφιζόμενης ή καταστραφείσας ολοσχερώς 
επιφάνειας και μέχρι εμβαδού 120 τ.μ.. 

η) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής, που χρησιμοποιού¬ 
νται εποχιακά) η Σ.Σ. ανέρχεται στο ποσό των € 245 ανά 
τ.μ. κατεδαφιζόμενης ή καταστραφείσας ολοσχερώς 
επιφάνειας και μέχρι συνολικού εμβαδού 120 τ.μ.. 

θ) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 

σε Ευαγή Ιδρύματα ή σε Σωματεία, το ύψος της Σ,Σ. 
ανέρχεται στο ποσό των € 420 ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσας. 

ι) Για κτίρια με περισσότερες ανεξάρτητες ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
Σ.Σ. ανακατασκευής που αντιστοιχεί στην ιδιοκτησία 
του, επί πλέον Σ.Σ. ανάλογη με το ποσοστό του επί 
των κοινοχρήστων χώρων και μέχρι εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από την πλημμύρα περισσότερες της μίας ανεξάρτη¬ 
τες ιδιοκτησίες, άτοκο δάνειο δικαιούται για κάθε μία 
από αυτές, ενώ δωρεάν κρατική αρωγή μόνο για τη 
μία ιδιοκτησία, την οποία επιλέγει ο ίδιος με Υπεύθυνη 
Δήλωσή του. 

Γ ια τις πέραν της μίας ιδιοκτησίες το σύνολο της Σ.Σ. 
χορηγείται εξ ολοκλήρου υπό μορφή άτοκου δανείου, 
χωρίς δωρεάν κρατική αρωγή. 

ιγ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού ή όγκου ίσο τουλάχιστον με 
τα (2/3) του εμβαδού ή του όγκου του κατεδαφιστέου 
ή καταστραφέντος ολοσχερώς κτίσματος, με βάση το 
οποίο υπολογίστηκε η Σ.Σ.. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού ίσο τουλάχιστον με τα (2/3) του εμβαδού του 
κατεδαφιστέου ή καταστραφέντος ολοσχερώς κτίσμα¬ 
τος, με βάση το οποίο υπολογίστηκε η Σ.Σ.. 

ιδ) Η Σ.Σ. για ανακατασκευή μπορεί να χρησιμοποι¬ 
ηθεί από τον δικαιούχο για αυτοστέγαση, εφόσον το 
επιθυμεί. Στην περίπτωση αυτοστέγασης, η Σ.Σ. δεν 
μπορεί να υπερβαίνει το αναφερόμενο στα συμβόλαια 
αγοραπωλησίας τίμημα. Το αγοραζόμενο κτίσμα θα 
πρέπει να είναι νομίμως υφιστάμενο και να έχει εμβα¬ 
δόν ίσο τουλάχιστον με το 40% της δανειοδοτούμε¬ 
νης επιφάνειας του κατεδαφιστέου ή καταστραφέντος 
ολοσχερώς κτίσματος. Στις περιπτώσεις που το κτίσμα, 
στο οποίο πραγματοποιείται η αυτοστέγαση, δεν έχει 
οικοδομική άδεια (οικισμοί προϋφιστάμενοι του 1923), η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

ιε) Η Σ.Σ. για ανακατασκευή μπορεί να χρησιμοποιηθεί 
από τον δικαιούχο για αποπεράτωση άλλου κτίσματος 
ιδιοκτησίας του, εφόσον το επιθυμεί. 

ιστ) Γ ια ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (όπως αναφέρεται στο Φ.Ε.Κ. δημοσίευσης 
της απόφασης Χαρακτηρισμού) η Σ.Σ. ανέρχεται στο 
ποσό των € 560 ανά τ.μ. χωρίς περιορισμό ως προς το 
συνολικό εμβαδόν του κτίσματος. 

ιζ) Για κτίρια που έχει χαρακτηρισθεί διατηρητέα μόνο 
η όψη (όπως αναφέρεται στο Φ.Ε.Κ. δημοσίευσης της 
απόφασης Χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 


παραδοσιακά κτίρια και ανακατασκευής του υπολοίπου 
κτιρίου με τις τιμές που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Γ ια να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

2. ΕΠΙΣΚΕΥΗ 

α) Για την αποκατάσταση κτιρίων με χρήση κατοικίας, 
που παρουσιάζουν ζημιές από την πλημμύρα, το ποσό 
της Σ.Σ. ανέρχεται μέχρι € 55 ανά τ.μ. και μέχρι συνολι¬ 
κού εμβαδού 120 τ.μ. ανά χωριστή ιδιοκτησία. 

β) Για την αποκατάσταση ζημιών σε επαγγελματικούς 
χώρους, η Σ.Σ. ανέρχεται στο ποσό των € 55 ανά τ.μ. Στην 
περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό της συνολικής 
Σ.Σ. θα διαιρείται η επιφάνειά του σε τμήματα των 150 
τ.μ. Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. Κάθε τμήμα 
των 150 τ.μ. θεωρείται ανεξάρτητη ιδιοκτησία. 

γ) Γ ια τα κτίρια των προηγούμενων παραγράφων, όταν 
παρουσιάζεται ζημιά στον καυστήρα θα χορηγείται επι¬ 
πλέον Σ.Σ. που θα ανέρχεται στο ποσό των € 1.000. 

δ) Γ ια επισκευή αποθηκών (ανεξάρτητα από τη χρήση 
τους), αγροτικών κτισμάτων (πλην οικιών) η Σ.Σ. ανέρ¬ 
χεται στο ποσό των € 40 ανά τ.μ. και μέχρι συνολικού 
εμβαδού 120 τ.μ.. 

ε) Για επισκευή κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
για την αποκατάσταση του «φέροντος οργανισμού» και 
των λοιπών «μη φερόντων στοιχείων» θα ανέρχεται στο 
ποσό των € 55 ανά τ.μ., επί του συνόλου της επιφάνειας 
του κτιρίου. 

στ) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από την 
Σ.Σ. για την αποκατάσταση των ζημιών της ιδιοκτησίας 
του και πρόσθετη Σ.Σ. για την κάλυψη της δαπάνης που 
αναλογεί στην αποκατάσταση των ζημιών των κοινο- 
κτήτων στοιχείων. 

ζ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

η) Σε περίπτωση που στον ίδιο ιδιοκτήτη ανήκαν, πριν 
από την πλημμύρα περισσότερες της μιας ιδιοκτησίες, 
άτοκο δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Γ ια τις πέραν της μίας ιδιοκτησίες, το σύνολο της Σ.Σ. 
χορηγείται εξ’ ολοκλήρου υπό μορφή άτοκου δανείου, 
χωρίς δωρεάν κρατική αρωγή. 

θ) Οι ιδιοκτήτες των κτιρίων που κρίνονται επισκευάσιμα 
μπορούν να χρησιμοποιήσουν την Σ.Σ. που αναλογεί στην 
επισκευή του πληγέντος κτίσματος για ανακατασκευή ή 
αυτοστέγαση ή αποπεράτωση, εφόσον κατεδαφίσουν το 

κτίριο με δικές τους δαπάνες. Σε αυτή την περίπτωση το 
ποσό της Σ.Σ. που χορηγείται στον δικαιούχο δεν επιτρέ¬ 
πεται να υπερβαίνει το ποσό της Σ.Σ. το οποίο θα χορη¬ 
γείτο εάν το πληγέν κτίσμα είχε κριθεί κατεδαφιστέο και 
ανακατασκευαζόταν (ανάλογα με την χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα αναληφθεί 
σε δύο δόσεις, η πρώτη από τις οποίες, περιλαμβάνει 
ολόκληρη την δωρεάν κρατική αρωγή και το μισό (1/2) 
του άτοκου δανείου και καταβάλλεται με την υπογραφή 
της δανειστικής σύμβασης, η δε επόμενη, που περι¬ 
λαμβάνει το υπόλοιπο μισό (1/2) του άτοκου δανείου, 
καταβάλλεται όταν θα έχουν εκτελεστοί εργασίες, που 
αφορούν στην κατασκευή του φέροντα οργανισμού, 
τοιχοποιιών, επιχρισμάτων, κουφωμάτων και κιγκλιδω¬ 
μάτων. Στις περιπτώσεις που δεν έχει χορηγηθεί απο¬ 
δεδειγμένα η δωρεάν κρατική αρωγή θα χορηγείται 
το σύνολο του άτοκου δανείου και η δωρεάν κρατική 
αρωγή θα ενέχει θέση β' δόσης Σ.Σ.. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή απόφαση της αρμόδιας Υπηρεσίας που αναφέρεται 
στην παρ.(2) του κεφ. 1. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε δύο δόσεις, η πρώτη 
από τις οποίες, περιλαμβάνει ολόκληρη την δωρεάν 
κρατική αρωγή και το μισό (1/2) του άτοκου δανείου και 
καταβάλλεται με την προσκόμιση προσυμφώνου (με την 
υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που 
αναφέρεται στην παρ. 2 του κεφ. 1). 

Η επόμενη δόση που περιλαμβάνει το υπόλοιπο μισό 
(1/2) του άτοκου δανείου, καταβάλλεται με την εκτέλεση 
εργασιών, που αφορούν στην κατασκευή του φέροντα 
οργανισμού, τοιχοποιιών, επιχρισμάτων, κουφωμάτων 
και κιγκλιδωμάτων. 

γ) Το ποσό της Σ.Σ. για αποπεράτωση θα χορηγείται 
σε δύο δόσεις, η πρώτη από τις οποίες περιλαμβάνει 
ολόκληρη τη δωρεάν κρατική αρωγή και το μισό (1/2) 
του ατόκου δανείου και καταβάλλεται με την υπογρα¬ 
φή της δανειστικής σύμβασης. Η επόμενη δόση που 
περιλαμβάνει το υπόλοιπο μισό (1/2) του ατόκου δανεί¬ 
ου, καταβάλλεται όταν θα έχει εκτελεστεί το 75% των 
υπολειπόμενων εργασιών. 

Σημειώνεται ότι για τις περιπτώσεις α), β) και γ) απαι¬ 
τείται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή θα αναληφθεί σε δύο 
δόσεις, η πρώτη από τις οποίες, περιλαμβάνει ολόκληρο 
το άτοκο δάνειο, καταβάλλεται με την υπογραφή της 
δανειστικής σύμβασης, η δε επόμενη που περιλαμβάνει 
τη δωρεάν κρατική αρωγή, καταβάλλεται με την ολο¬ 
κλήρωση της εκτέλεσης των εργασιών. 

ε) Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 


στ) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε είκοσι 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

ζ) Η Σ.Σ. για την αποκατάσταση ζημιών σε πάγιες εγκα¬ 
ταστάσεις επιχειρήσεων και επαγγελματιών επιτρέπεται 
να χορηγηθεί με τους ίδιους όρους και στους μισθωτές 
ή σε όσους έχουν από οποιαδήποτε νόμιμη αιτία απο¬ 
δεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση εκ μέρους 
των ιδιοκτητών μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών το δικαίωμα υποβολής αίτη¬ 
σης για χορήγηση Σ.Σ. μπορεί να ασκηθεί και από τον 
ενοικιαστή για λογαριασμό του αμελούντος ιδιοκτήτη. 
Σε κάθε περίπτωση η υποχρέωση για την καταβολή των 
δόσεων του δανείου βαρύνει τον ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως, που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κ.λπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας, που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κ.λπ.). Απαραίτητη όμως προϋπόθεση είναι, οι 
νέοι κτήτορες να έχουν υποβάλλει εμπρόθεσμα αίτηση 
και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον, τόσο αυτοί, όσο και οι προηγούμενοι 
ιδιοκτήτες, αποδεδειγμένα (με υποβολή Υπευθύνων Δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από την πλημμύρα. 

3. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή, μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι € 3.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου θα εγγράφεται υπέρ 
της δανείστριας Τράπεζας, υποθήκη επί του ακινήτου 
που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου, 

που τυχόν προσφέρεται από το δανειολήπτη, εφόσον η 
αξία του ακινήτου καλύπτει το ασφαλιζόμενο δάνειο. Η 
υποθήκη μπορεί επίσης να μεταφέρεται, εκ των υστέ¬ 
ρων, σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πλη- 
γέντων από την πλημμύρα και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιού¬ 
μενη από σχετική Βεβαίωση της αρμόδιας Μητρόπολης 
που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής, από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν, με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από την μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται, πέρα από τις νόμιμες κυρώσεις 
και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους € 20.000 για τα 
επόμενα τέσσερα οικονομικά έτη και θα βαρύνει το 
έργο 2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι της τάξης των 
€ 20 . 000 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2007 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ ΕΣΩΤΕΡΙΚΩΝ, ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 


Α. ΝΑΚΟΣ 


Γ. ΑΛΟΓΟΣΚΟΥΦΗΣ 


ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Π. ΔΟΥΚΑΣ 


Γ. ΣΟΥΦΛΙΑΣ 


Αριθμ. 31192 (3) 

Έκτακτη οικονομική ενίσχυση σε ανέργους της επιχεί¬ 
ρησης ΠΑΣΧΑΛΗΣ-ΚΡΕΤΑ Α.Ε.. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του κώδικα νομοθεσίας 
για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (Φ.Ε.Κ. 163/Α716.6.1989). 

3. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (Φ.Ε.Κ. 258/Α76.11.2001). 

4. Τις διατάξεις του άρθρου 46 του ν.δ. 2698/1953, 
όπως συμπληρώθηκε με το άρθρο 38 του ν. 2224/1994 
(Φ.Ε.Κ. 112/Α78.7.1994). 

5. Την υπ’ αριθμ. 1915/28/12.6.2007 απόφαση του Δ.Σ. 
του Ο.Α.Ε.Δ., που μας διαβιβάσθηκε από τον Ο.Α.Ε.Δ. με 
το υπ’ αριθμ. Β120410/22.6.2007 έγγραφό του. 

6. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Φ.Ε.Κ. 783/Β717.5.2007). 

7. Το γεγονός ότι από τις διατάξεις της παρούσας 
Υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 
του ν. 2362/1995, αποφασίζουμε: 

Α. Την έγκριση της καταβολής έκτακτης οικονομικής 
ενίσχυσης 1.200,00 € σε κάθε έναν από τους 150 ανέρ¬ 
γους της επιχείρησης ΠΑΣΧΑΛΗΣ-ΚΡΕΤΑ Α.Ε., με τις 
εξής προϋποθέσεις: 

1) να έχουν πραγματοποιήσει 100 τουλάχιστον ημε¬ 
ρομίσθια στην ανωτέρω επιχείρηση ή 100 ημερομίσθια 
αθροιστικά στην επιχ/ση ΠΑΣΧΑΛΗΣ-ΚΡΕΤΑ Α.Ε. και 
σε εποχικές επιχ/σεις στο τελευταίο πριν τη λήξη της 
σύμβασης 12μηνο, 

2) για όσους απασχολήθηκαν μία περίοδο (σεζόν) του¬ 
λάχιστον 100 ημερομίσθια στο τελευταίο 14μηνο ή 100 
ημερομίσθια αθροιστικά στην επιχείρηση ΠΑΣΧΑΛΗΣ- 
ΚΡΕΤΑ Α.Ε. και σε εποχικές επιχειρήσεις, χωρίς να υπο¬ 
λογίζονται τα ημερομίσθια του τελευταίου διμήνου, 

3) να ήταν άνεργοι για ένα τρίμηνο από τη λήξη της 
σύμβασης της τελευταίας απασχόλησης τους, 

4) να μην έχουν προϋποθέσεις τακτικής επιδότησης 
λόγω ανεργίας, 

5) οι ημέρες εργασίας, που έχουν ληφθεί υπόψη για 
προηγούμενη επιδότηση, δεν υπολογίζονται, 

6) όσοι άνεργοι έλαβαν συνέχιση προηγούμενης τακτι¬ 
κής επιδότησης (άρθρο 20 ν.δ. 2961/1954) καθώς και αχρε- 
ωστήτως καταβληθέντα επιδόματα ανεργίας το ποσό της 
έκτακτης οικονομικής ενίσχυσης θα συμψηφισθεί με το 
συνολικό ποσό που έλαβαν από τη συνέχιση ή από την τα¬ 
κτική επιδότηση ανεργίας και θα καταβληθεί η διαφορά. 

Β. Η πιθανή δαπάνη να ανέλθει στο ποσό των 
180.000,00 €. (150 X 1.200,00 = 180.000,00 €). 

Γ. Ως υπόλογος διαχειριστής να ορισθεί ο προϊστά¬ 
μενος της Τ.Υ. ΑΡΓΟΥΣ ΝΩΤΗΣ ΙΩΑΝΝΗΣ. 

Δ. Να εκδοθεί χρηματικό ένταλμα προπληρωμής σε 
βάρος του ΚΑΕ 2641 οικονομικής χρήσης έτους 2007 και 
η απόδοση του λογαριασμού να γίνει ένα μήνα το αργό¬ 
τερο από την λήξη της καταβολής. Η δαπάνη δεν βαρύνει 

τον Κρατικό Προϋπολογισμό, αλλά βαρύνει εξ’ ολοκλή¬ 
ρου τον προϋπολογισμό του Ο.Α.Ε.Δ.. Προκειμένου να 
πραγματοποιηθεί η δαπάνη θα μεταφερθεί πίστωση από 
τον ΚΑΕ 2641 «Χορηγίες για εθνικούς και θρησκευτικούς 
σκοπούς» της Διοίκησης στον ίδιο ΚΑΕ της Περ/κής 
Δ/νσης Πελοποννήσου το ποσό των 100.000,00 €. 

Ε. Η λήξη της καταβολής να ορισθεί σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. οικ. 27811 (4) 

Έγκριση συμβάσεων μίσθωσης έργου στο Πνευματικό 
Κέντρο Δήμου Υμηττού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 13093/2007 εισηγητική μας έκθεση. 

5. Το υπ’ αριθμ. 36073/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/ 
222/9285/9286/10560/1.6.2007 απόφαση της επιτροπής 
του άρθρου 2 παρ.1 της ΠΥΣ 33/2006 και την υπ’ αριθμ. 
31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με 3 άτομα διαφόρων ειδικοτήτων, για το χρονικό δι¬ 
άστημα ενός έτους, σύμφωνα με όσα διαλαμβάνονται 
στην υπ’ αριθμ. 29/2007 απόφαση του Δ.Σ. του Π.Κ. Δήμου 
Υμηττού και υπό την απαραίτητη προϋπόθεση τήρησης 
των διατάξεων του αρ.6 του ν. 2527/1997 ως εξής: 

1 Καλλιτεχνικός Δ/ντης για το σύνολο των διοργανώ¬ 
σεων στο 21° φεστιβάλ Υμηττού και στο Θέατρο Βρά¬ 
χων, με αμοιβή 19.040 €. 

1 Υπεύθυνος δημοσίων σχέσεων και επικοινωνίας για την 
επικοινωνιακή πολιτική του φεστιβάλ, με αμοιβή 12.644 € 

1 Υπεύθυνος παραγωγής για την υλοποίηση των προ¬ 
γραμματισμένων εκδηλώσεων, των παραγωγών του φε¬ 
στιβάλ και τον συντονισμό και την εποπτεία τους, με 
αμοιβή 12.945 €. 

Η παράδοση του έργου θα γίνει τμηματικά. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 9114 (5) 

Σύσταση Γ ραφείου στη Διεύθυνση Ελέγχου Συντήρη¬ 
σης Έργων της Περιφέρειας Δυτικής Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 1 του ν. 2503/1997 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπ. Αυτοδιοίκηση και άλλες 
διατάξεις» (Φ.Ε.Κ. 107/τ.Α'/30.5.1997). 

2. Τις διατάξεις του ν. 1568/1985 «Υγιεινή και Ασφάλεια 
των Εργαζομένων» 

3. Την υπ’ αριθμ. Δ. 2130/29.9.2000 εγκύκλιο του Υπουρ¬ 
γού ΠΕ.ΧΩ.Δ.Ε. «Ελεγχος των χώρων συνάθροισης Κοινού 
για την Ασφαλή και Ποιοτική Λειτουργία τους και εφαρ¬ 
μογή των διατάξεων που ισχύουν για το σκοπό αυτό. 

4. Την καλύτερη λειτουργία των Υπηρεσιών της Περι¬ 
φέρειας Δυτικής Ελλάδας σε θέματα συντήρησης και 
ασφάλειας των κτιρίων που στεγάζονται αυτές. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Συστήνουμε Γραφείο Συντήρησης και Ασφάλειας 
των κτιρίων της Περιφέρειας Δυτικής Ελλάδας στη 
Δ/νση Ελέγχου Συντήρησης Έργων της Περιφέρειας 
Δυτικής Ελλάδας. 

2. Το συνιστώμενο Γ ραφείο αποτελεί μη αυτοτελή ορ¬ 
γανική μονάδα της παραπάνω Διεύθυνσης και αντικείμενο 
θα έχει τις αρμοδιότητες που αφορούν τη συντήρηση και 
επισκευή των μηχανολογικών, ηλεκτρολογικών, ηλεκτρονι¬ 
κών εγκαταστάσεων και των δομικών στοιχείων όλων των 
κτιρίων που στεγάζονται οι Υπηρεσίες της Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Ιουλίου 2007 

Ο Γ ενικός Γ ραμματέας Περιφέρειας 

ΣΠΥΡΙΔΩΝ ΣΠΥΡΙΔΩΝ 

-♦- 

(δ) 

Απόκτηση της ελληνικής ιθαγένειας από την ομογενή 
δάΡΑΙίΟνΑ νίΑΙΕΤΑ (ΣΟΥΡΑΪΛΟΒΑ ΒΙΑΔΕΤΑ) του Γιάκοβ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 18076/25.6.2007 απόφαση του Γ ενικού 
Γραμματέα Περιφέρειας Κρήτης που εκδόθηκε σύμφωνα 
με τις κείμενες διατάξεις άρθρου 1 ν. 2790/2000 (Φ.Ε.Κ. 
Α'24/2000) όπως έχει τροποποιηθεί συμπληρωθεί και 
ισχύει σήμερα, γίνεται δεκτή η από 16.7.2001 αίτηση της 
ομογενούς δυΒΑΙΕΟνΑ νίΑΙΕΤΑ (ΣΟΥΡΑΪΛΟΒΑ ΒΙ ΑΔΕΤΑ) 
του Γιάκοβ για την απόκτηση της ελληνικής ιθαγένειας. 

Εγκρίνεται επίσης ο εξελληνισμός του επωνύμου της 
από ΣΟΥΡΑΪΛΟΒΑ σε ΣΟΥΡΑΪΛΙΔΗ. 

Την ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 

έτους από της δημοσιεύσεως της παρούσας στην Εφη¬ 
μερίδα της Κυβερνήσεως. 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-*- 

(7) 

Απόκτηση της ελληνικής ιθαγένειας από την ομογενή 
Πόποβα Ιοβάνα (ΡΟΡΟΝ/Α ΙΟΝ/ΑΝΑ) του Αμιράν και της 
Μαρίνας, σύμφωνα με τις διατάξεις του ν. 2790/2000 
όπως τροποποιήθηκαν με το άρθρο 76 του ν. 2910/2001, 
τα άρθρα 24 και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 477/20.6.2007 απόφαση του Γ ενικού 
Γραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 25.11.2004 
αίτηση του ομογενούς Πόποβα Ιοβάνα (ΡΟΡΟΝ/Α ΙΟΝ/ΑΝΑ) 
του Αμιράν και της Μαρίνας περί απόκτησης της ελλη¬ 
νικής ιθαγένειας καθώς και τον εξελληνισμό του επω¬ 
νύμου της από Πόποβα σε Ποποβίδου. 

Την ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 9561 (8) 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Εύβοιας, για το έτος 2007. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ.3 του ν. 2685/1999 
«Περί καλύψεως δαπανών μετακινουμένων υπαλλήλων 
εντός και εκτός Επικράτειας και άλλες διατάξεις» (Φ.Ε.Κ. 
35/Α), όπως συμπληρώθηκε με το άρθρο 25 παρ.6 του 
ν. 2738/1999 «Περί συλλογικών διαπραγματεύσεων στη 
Δημόσια Διοίκηση κ.λπ» (Φ.Ε.Κ. 180/Α). 

2. Την υπ’ αριθμ. 1311/1.2.2006 απόφασή μας όπως 
συμπληρώθηκε μεταγενέστερα με τις υπ’ αριθμ. 
9275/5.6.2006 και 1500/7.2.2007 όμοιες μας και αφορά 
«Ανώτατο όριο επιτρεπομένων ημερών μετακίνησης 
εκτός έδρας υπαλλήλων υπηρετούντων στη Νομαρχι¬ 
ακή Αυτοδιοίκηση Εύβοιας». 

3. Την ανάγκη αντιμετώπισης εκτάκτων γεγονότων 
κατά το τρέχον έτος 2007 λόγω θεομηνιών, πλημμύ- 
ρων, πυρκαγιών κ,λπ., αφού το προσωπικό της Δ/νσης 
Τεχνικών υπηρεσιών της Ν.Α. Εύβοιας καλείται με τα 
μηχανήματα της υπηρεσίας να αντιμετωπίσει τις κατα¬ 
στροφές που προκλήθηκαν από τα παραπάνω έκτακτα 
γεγονότα και δεδομένου ότι οι υπάλληλοι εξάντλησαν 
το όριο 120 ημερών. 

4. Τα υπ’ αριθμ. 3604/6.6.2007 και τ.τ.3604/18.6.2007 έγ¬ 
γραφα της Ν.Α. Εύβοιας (Δ/νση Δ/σης και Οργ/σης) και την 
υπ’ αριθμ. 3778/11.6.2007 απόφαση του Νομάρχη Εύβοιας. 

5. Το γεγονός ότι, η πρόσθετη δαπάνη που θα βαρύνει 
τον προϋπολογισμό της Ν.Α. Εύβοιας ανέρχεται στο 
ποσό των τριάντα πέντε χιλιάδων (35.000) ευρώ (Ε.Φ 
073, ΚΑΕ 0711), αποφασίζουμε: 

Αυξάνουμε καθ’ υπέρβαση του ανωτάτου επιτρεπομέ- 
νου ορίου, τον αριθμό ημερών εκτός έδρας για το έτος 


2007, των υπαλλήλων της Δ/νσης Τεχνικών Υπηρεσιών 
(Γραφείο Αποκ/σης Προβλ/των Θεομηνιών) της Ν.Α. Εύ¬ 
βοιας, οι οποίοι θα μετακινηθούν εκτός έδρας για την 
αντιμετώπιση των καταστροφών λόγω εκτάκτων γεγονό¬ 
των (θεομηνιών, πλημμύρων, πυρκαγιών κ.λπ.) ως εξής: 

(3) ΔΕ Χειριστών Μηχανημάτων 

(6) ΔΕ Οδηγών 

(1) ΥΕ Οδηγών 

(2) ΔΕ Τεχνικών κατά 80 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Ιουλίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην υπ’ αριθμ. Φ 69563/34049/6.6.2007 απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύθηκε στο Φ.Ε.Κ. 1035/25.6.2007 
(τ.Β') και αφορά πολιτογράφηση ομογενών αλλοδαπών, 
στη σελ. 16173 β' στήλη στον 9° στίχο από το τέλος 
επιφέρεται η πιο κάτω διόρθωση: 

από το λανθασμένο: «ΓΙΑΝΝΗ του ΧΡΙΣΤΟΦΟΡΟΥ...» 

στο ορθό: «ΓΙΑΝΝΗ του ΧΡΙΣΤΟΦΟΡΟ...». 

(Από το Εθνικό Τυπογραφείο) 

-♦- 

( 10 ) 

Στην υπ’ αριθμ. 57020/Δ4 απόφαση της Υπουργού Εθνι¬ 
κής Παιδείας και Θρησκευμάτων, που δημοσιεύθηκε στο 
Φ.Ε.Κ. 1100/4.7.2007 (τ.Β') και αφορά Μετατροπή Δημοσίων 
Τεχνικών Επαγγελματικών Εκπαιδευτηρίων (Τ.Ε.Ε.) και 
Δημοσίων Επαγγελματικών Λυκείων (ΕΠΑ.Λ.) σε Δημόσιες 
Επαγγελματικές Σχολές (ΕΠΑ.Σ.) και εσπερινά ΕΠΑ.Λ., 
επιφέρονται στη σελίδα 16897 οι πιο κάτω διορθώσεις: 

Α) Στην α' στήλη, μεταξύ των στίχων «Αισθητικής 
Τέχνης» και «Διεύθυνση Δευτεροβάθμιας Εκπαίδευσης 
Καστοριάς» τα εκ παραδρομής δημοσιευθέντα (10 στί¬ 
χοι) διαγράφονται και 

β) στη β' στήλη μεταξύ των στίχων «Κομμωτικής Τέ¬ 
χνης» και «Διεύθυνση Δευτεροβάθμιας Εκπαίδευσης Κό¬ 
ρινθου» τα εκ παραδρομής δημοσιευθέντα (11 στίχοι) 
διαγράφονται. 

(Από το Εθνικό Τ υπογραφείο) 

-♦- 

(11) 

Στην υπ’ αριθμ. 62172/Δ4 απόφαση της Υπουργού Εθνι¬ 
κής Παιδείας και Θρησκευμάτων, που δημοσιεύθηκε στο 
Φ.Ε.Κ. 1101/4.7.2007 (τ.Β') και αφορά Καθορισμό Τομεών 
και Ειδικοτήτων των Επαγγελματικών Λυκείων ΕΠΑ.Λ., 
επιφέρονται οι πιο κάτω διορθώσεις: 

Α) Στη σελ. 16928 α' στήλη τα εκ παραδρομής δημο- 
σιευθέντα 

«ΤΟΜΕΑΣ ΠΛΗΡΟΦΟΡΙΚΗΣ 

1, υποστήριξης.και Δικτύων Η/Υ» διαγράφονται και 

β) στη σελ. 16951, α' στήλη και μετά τον 26° στίχο εκ 
των άνω προστίθεται το εξής: 

«ΤΟΜΕΑΣ ΥΓΕΙΑΣ ΠΡΟΝΟΙΑΣ 

1. Βοηθών Νοσηλευτών». 




(Από το Εθνικό Τ υπογραφείο) 

